กรณ์แนะรมว.คลังใหม่ไม่ควรเป็นคนนอก
กรณ์ชี้ รมว.คลังใหม่ ไม่ควรเป็นคนนอก เพราะจะไม่รู้ปัญหาปากท้องประชาชน ย้ำไม่ควรหมกหมุ่นกับตัวเลขศก.
26 ก.ค. 2554

กรณ์ชี้ รมว.คลังใหม่ ไม่ควรเป็นคนนอก เพราะจะไม่รู้ปัญหาปากท้องประชาชน ย้ำไม่ควรหมกหมุ่นกับตัวเลขศก. 
นายกรณ์ จาติกวณิช รมว.คลัง เปิดเผยว่า รมว.คลังคนใหม่ ควรเป็นผู้มีความรู้ด้านการเงินการคลัง เศรษฐกิจจุลภาคและมหาภาคอย่างดี ต้องเป็นที่มั่นใจของประชาชน พึ่งพาได้ มีความสุจริต โปร่งใส มีวินัยด้านการคลัง มีความพร้อมที่จะพูดความจริงพร้อมเพื่อผลประโยชน์ของประเทศ จากนโยบายต่างๆที่บางกระทรวงจะเสนอมาแล้วประเมินว่าจะเกิดความเสียหายต่อประเทศชาติ และต้องมีบารมีเพียงพอที่จะสั่งระงับโครงการต่างๆได้
นอกจากนี้ รมว.คลัง คนใหม่ ควรเป็นผู้ที่เคยผ่านการทำงานในตำแหน่งสมาชิกสภาผู้แทนราษฎรมาก่อน ไม่ควรจะเป็นคนนอก เพราะจะไม่รับทราบถึงปัญหาปากท้องของประชาชน ทำให้ไม่สามารถกำหนดนโยบายด้านเศรษฐกิจเพื่อแก้ไขปัญหาได้อย่างยั่งยืน แท้จริง
นายกรณ์ กล่าวว่า รมว.คลังคนใหม่ ไม่ควรที่จะหมกมุ่นตัวเลขเศรษฐกิจมหภาคเพียงอย่างเดียว เพราะไม่ได้มีผลต่อการแก้ไขปัญหาปากท้องให้กับประชาชน เหมือนที่หลายทฤษฎีทางเศรษฐกิจกำหนดไว้